Tietoturva tarkoittaa tietojen, palvelujen, järjestelmien ja tietoliikenteen suojaamista. Tietoturvallisuuden uhkina pidetään esimerkiksi erilaisia huijausyrityksiä, henkilökohtaisen yksityisyyden loukkauksia, roskapostia, teollisuusvakoilua, piratismia ja tietokoneviruksia. Tietoturvan osa-alueita ovat mm. työasemien-, palvelinten- ja tietokoneverkon tietoturva, sekä ympäristön- ja sovellusten turvallisuus. Tietoturvapolitiikka määrittelee tietoturvaan liittyvät yleiset periaatteet ja puitteet, joiden tarkoitus on ohjata yrityksen päivittäistä toimintaa ja antaa suunta yksittäisten kokonaisuuksien, kuten rekisterien ja tietojärjestelmien, ja käytäntöjen tarkemmalle suunnittelulle, toteutukselle ja operatiiviselle toiminnalle. Onnin tietoturvapolitiikkaa päivitetään säännöllisesti.